14ê temmuze de vera Rêxistina HDPyî ya Marmarasî hêrişo biçeke amebi kerdene.
Hemserek partîye yê qeza Guven Goknaro ke derehqê tespîtkerdişê xesarî de îfadeyê ci ame girewtene, gerreyê hêrişkarî kerd.
Goreyê xebera Ajansê Mezopotamya pîya bi hêrişkar A.T.D.yî hîrê kesê bînî ameyî destbendkerdene. Xal û embezê ey û ramitoxê taksî ci rê hetkarî kerda. Coka ê hîrêheme zî ameyî destbendkerdene. Kesê ke Mudirîya Asayîşî ya Mugla de yê, seba înan qerarê nezaratê çar rojan ame girwetene.
